ผมไปเข้าห้องน้ำในห้าง แล้วมือจับลูกบิดประตู พอทำธุระเสร็จผมก็ใช้มือที่จับลูกบิด ดึงกระดาษชำระเช็ดก้น อยากสอบถามว่า เราจะสามารถติดเชื้อโรคอะไรได้มั้ยครับ จากการที่จับลูกบิดแล้วไม่ได้ล้างมือ พอดีที่ทวารหนักเหมือนมีแผลแสบๆอยู่ด้วย จะมีเชื้อโรคเข้าไปได้มั้ยครับ อย่างเช่น โรคติดต่อทางเพศสัมพันธ์ หรือ ไวรัสตับอักเสบ
สวัสดีค่ะในที่นี้น่าจะกังวลเกี่ยวกับโรคติดต่อทางสารคัดหลั่งและการสัมผัส เช่น โรคเริม หูด HIV โรคไวรัสตับอักเสบโดยโรคที่ติดต่อกันผ่านการสัมผัสสารคัดหลั่งนั้น มักจะต้องติดจากคนสู่คนทันที คือเชื้อโรคจะไม่สามารถอยู่บนพื้นผิวแห้งๆข้างนอกร่างกายได้นานมากนัก มักจะตายไปอย่างรวดเร็วภายในไม่กี่นาทีดังนั้นจากที่กล่าวมา การที่เอามือไปจับลูกบิดประตู แล้วมาโดนทวารหนักอีกทีนั้น ยังมีโอกาสรับเชื้อได้น้อยค่ะ ถ้ายังไม่สบายใจ ร่วมกับมีเพศสัมพันธ์อยู่แล้วเป็นประจำด้วย ก็ควรไปตรวจคัดกรองโรคติดต่อทางเพศสัมพันธ์เป็นประจำทุกปี